ЦАГДААГИЙН ЕРӨНХИЙ ГАЗРЫН 2015 ОНЫ САНХҮҮГИЙН

НЭГТГЭСЭН ТАЙЛАН, ТӨСВИЙН ГҮЙЦЭТГЭЛД ХИЙСЭН

АУДИТЫН ДҮГНЭЛТ, ЗӨВЛӨМЖИЙН МӨРӨӨР АВЧ

ХЭРЭГЖҮҮЛСЭН АРГА ХЭМЖЭЭНИЙ ТАЙЛАН.

2016-12-15 Улаанбаатар хот

Öàãäààãèéí åðºíõèé ãàçðûí тºñâèéí төвлөрүүлэн çàõèðàã÷èéí õàðüÿà 62 òºñºâò áàéãóóëëàãа, 2 төрийн өмчит үйлдвэрийн газар нийт 64 байгууллага 2015 оны ñàíõ¿¿ãèéí тайланг гаргаж Үндэсний аудитын газар болон орон нутгийн аудитын газар хүргүүлсэн ба санхүүгийн аудит хийлгэх, дүгнэлт гаргуулах нийт 64 байгууллагаас 36 байгууллагыг түүвэрт хамруулан 28 байгууллагын 2015 оны санхүүгийн тайлан, төсвийн гүйцэтгэлд санхүүгийн аудит хийж 27 байгууллага болон Цагдаагийн ерөнхий газрын санхүүгийн нэгтгэсэн тайлан нь “Зөрчилгүй” санал дүгнэлттэй, “Монгол тамга” ТӨААТҮГазар нь “Хязгаарлалттай” санал дүгнэлттэй шалгагдсан.

Цагдаагийн ерөнхий газрын 2015 оны санхүүгийн нэгтгэсэн тайланд “Монгол тамга” ТӨААТҮГ, “Цагаан шонхор” ТӨААТҮГ-ын 2015 оны санхүүгийн тайланг нэгтгэсэн тул эдгээр байгууллагын санхүүгийн тайланд аудит хийх явцад илэрсэн алдаа зөрчлийн дүнг Үндэсний аудитын газар цагдаагийн байгууллагын нийт зөрчлийн дүнд нэгтгэсэн.

Санхүүгийн аудитын шалгалтын дүн болон Цагдаагийн ерөнхий газрын 2015 оны жилийн эцсийн санхүүгийн нэгтгэсэн тайланг Санхүү хангамжийн газрын даргын зөвлөлийн хурлаар хэлэлцүүлж төсөв захирагч, нягтлан бодогч нарын ажлыг дүгнэж, зөвлөмжийн мөрөөр хийх ажлын төлөвлөгөөг Санхүү, хангамжийн газрын даргаар батлуулан биелэлтийг тооцон ажиллаа.

2015 оны санхүүгийн тайлан, төсвийн гүйцэтгэлд хийсэн аудитаар өгөгдсөн зөвлөмжийг хэрэгжүүлэх, аудитаар илэрсэн зөрчлийг дахин гаргахгүй байх үүднээс санхүүгийн тайлан гаргахад анхаарах асуудлаар зөвлөмж бичиж, цалин хөлс, өөрийн орлогын тооцоо, шатахуун, үнэт цаасны бүртгэл хөтлөх аргачлалын хамт төв, орон нутгийн цагдаагийн газар, хэлтэст хүргүүлэв.

Цагдаагийн ерөнхий газрын 2015 оны санхүүгийн нэгтгэсэн тайлан болон аудитын шалгалтын дүнг цагдаагийн ерөнхий газрын харьяа болон Улаанбаатар хотын Цагдаагийн хүрээний ахлах нягтлан бодогч, нярав нарт танилцуулах, аудитын шалгалтаар илэрсэн зөрчил дутагдал, цаашид анхаарах асуудлын талаар хэлэлцүүлэх хурлыг 2016 оны 05 дүгээр сарын 11-ны өдөр зохион байгуулж, хурлын үеэр “Нягтлан бодох бүртгэлийн баримтуудыг харгаламжийн нэгж болгох арга зүй”, “Төрийн болон орон нутгийн өмчийн эд хөрөнгийн улсын үзлэг, тооллого явуулахад анхаарах асуудал, үндсэн хөрөнгө, бараа материалын дансны ангиллыг стандартын дагуу бүртгэж залруулга хийх”, “Шатахуун, үнэт цаасны тайлан болон эд хөрөнгийн тооллогын тооцоо бодох арга зүй”, “Цалин хөлсний бодолт, анхаарах асуудал”, “Сангийн яамнаас шинээр хөгжүүлсэн Шилэн дансны мэдээллийн нэгдсэн цахим хуудсанд мэдээлэл оруулахад анхаарах асуудал” сэдвүүдээр сургалт явуулж нийт 104 нягтлан бодогч, нярав оролцсон.

Санхүүгийн хэлтсээс 2016 онд төв, орон нутгийн цагдаагийн газар, хэлтсийн санхүүгийн үйл ажиллагаанд хэсэгчилсэн дотоод хяналт хийж, зөвөлгөө өгөх ажлын хуваарийн дагуу Говьсүмбэр аймаг дахь Цагдаагийн хэлтэс, Олон нийтийн аюулгүй байдлыг хангах газрын Хамгаалалтын 3 дугаар газар, Олон нийтийн аюулгүй байдлыг хангах газрын Хамгаалалтын 1 дугаар газар, Чингэлтэй дүүрэг дэх Цагдаагийн нэгдүгээр хэлтэс, Хангалт үйлчилгээний төвийн Хүнсний хэсэг, Завхан аймаг дахь Цагдаагийн газар, Төмөр зам дахь Цагдаагийн хэлтэс, Баянзүрх дүүрэг дэх Цагдаагийн хоёрдугаар хэлтэс, Санхүү, хангамжийн газар, Автобааз, Сэлэнгэ аймгийн Мандал сум дахь сум дундын Цагдаагийн хэлтэс, Хөвсгөл аймаг дахь Цагдаагийн газар, Төв аймаг дахь Цагдаагийн газар, Дорноговь аймгийн Замын-Үүд сум дахь сум дундын Цагдаагийн хэлтэс, Эрүүгийн цагдаагийн газар, Сэлэнгэ аймгийн Сайхан сум дахь сум дундын Цагдаагийн тасаг, Мөрдөн байцаах газар, Олон нийт-цагдаагийн хамтын ажиллагааны төв, Төлөвлөлт зохион байгуулалтын хэлтэс, Хан-Уул дүүрэг дэх цагдаагийн хоёрдугаар хэлтэс, Баянзүрх дүүрэг дэх цагдаагийн нэгдүгээр хэлтэс, Хүч спорт хороо, Хангалт үйлчилгээний төв, Олон нийтийн аюулгүй байдлыг хангах газрын Хамгаалалтын 2 дугаар газрын санхүүгийн үйл ажиллагаанд хэсэгчилсэн дотоод хяналт хийж өөрийн орлогын бүрдүүлэлт, төсвийн хөрөнгийн зарцуулалт, цалин хөлс олголт, татвар, нийгмийн даатгалын шимтгэлийн ногдуулалт, эд хөрөнгийн хадгалалт хамгаалалт, тооллого, тооцоо бодолт, өр авлагын барагдуулалт, анхан шатны болон нягтлан бодох бүртгэлийн хөтлөлт, санхүүгийн тайлан гаргалтын байдалд хэсэгчилсэн дотоод хяналт хийж илэрсэн зөрчлийг арилгуулан, мэргэжил арга зүйн зөвөлгөө өгч зөвлөмж бичиж биелэлтийг тооцон ажиллав.

Цагдаагийн ерөнхий газрын Дотоод хяналт-аюулгүй байдлын газраас 2016 онд явуулах төлөвлөгөөт шалгалтын хуваарийн дагуу Говьсүмбэр аймаг дахь Цагдаагийн хэлтэс, Олон нийт цагдаагийн хамтын ажиллагааны төв, Багануур дүүрэг дэх Цагдаагийн хэлтэс, Сэлэнгэ аймгийн Сайхан сум дахь сум дундын Цагдаагийн хэсэг, Хэнтий аймаг дахь Цагдаагийн газар, Баян-Өлгий аймаг дахь Цагдаагийн газар, Ховд аймаг дахь Цагдаагийн газар, Завхан аймаг дахь Цагдаагийн газар, Төв аймаг дахь Цагдаагийн газар Сэлэнгэ аймгийн Мандал сум дахь сум дундын Цагдаагийн хэлтсийн санхүүгийн үйл ажиллагаанд шалгалт хийж зөвөлгөө өгч, илэрсэн зөрчлийг арилгуулах талаар хугацаатай үүрэг өгч, зөвлөмжийн биелэлтийг тооцох ажлыг зохион байгуулан үр дүнг тооцсон.

Шилэн дансны тухай хууль, Мэдээллийн ил тод байдал ба мэдээлэл авах эрхийн тухай хуулийн хэрэгжилтийг хангах ажлын хүрээнд төв, орон нутгийн цагдаагийн байгууллагаас шилэн дансны нэгдсэн цахим систем болон байгууллагын цахим хуудсанд байршуулсан **мэдээллийн нэгтгэлийг 1, 2, 3, 4 дүгээр улирлын байдлаар гарган хяналт тавьж, зөвөлгөө өгч Цагдаагийн ерөнхий газрын** Дотоод хяналт аюулгүй байдлын газрын Хяналт-шинжилгээ, үнэлгээ дотоод аудитын хэлтэст тайлан нэгтгэлийг хүргүүлэн хяналт, шинжилгээ хийлгүүлж ажиллаа.

Төрийн болон орон нутгийн өмчийн эд хөрөнгийн улсын үзлэг, тооллого зохион байгуулагдаж байгаатай холбогдуулан 2016 оны 05 дугаар сард “Төрийн болон орон нутгийн өмчийн эд хөрөнгийн улсын үзлэг, тооллого явуулах, үндсэн хөрөнгийн ангиллыг стандартын дагуу бүртгэж залруулга хийх” зөвлөмжийг боловсруулан холбогдох маягтуудын хамт төв, орон нутгийн цагдаагийн газар, хэлтэст хүргүүлж биелэлтийг тооцов.

Санхүү, хангамжийн газрын даргын 2016 оны “Хяналт тавих, зөвөлгөө өгөх үүрэг бүхий албан хаагчдыг томилох тухай” 118 дугаар тушаалаар төв, орон нутгийн цагдаагийн байгууллагаас шилэн дансны нэгдсэн цахим систем болон байгууллагын цахим хуудсанд байршуулсан мэдээлэлд хяналт тавих, зөвөлгөө өгөх үүрэг бүхий албан хаагчид, мөн шинээр томилогдсон болон зарим ахлах нягтлан бодогчид зөвөлгөө өгөх, дадлагажуулан сургах үүрэг бүхий албан хаагчдыг томилон ажиллуулж, аудитаар өгөгдсөн зөвлөмжийг хэрэгжүүлэх, илэрсэн зөрчлийг дахин гаргахгүй байхад анхаарч ажиллаж байна.

Цагдаагийн ерөнхий газрын даргын 2016 оны 06 дугаар сарын 30-ны өдрийн б/344 дүгээр тушаалаар цагдаагийн байгууллагын хэмжээнд мөрдөгдөж байгаа Нягтлан бодох бүртгэлийн бодлогын баримт бичгийн 10 дугаар бүлэг “Цалин хөлсний бүртгэл” хэсэгт нэмэлт өөрчлөлт оруулан мөрдөн ажиллаж байна.

Үндэсний аудитын газрын Гүйцэтгэлийн аудитын газраас УИХ-ын болон аймаг, нийслэлийн ИТХ-ын 2016 оны ээлжит сонгуулийг зохион байгуулахтай холбоотой төсвөөс олгосон хөрөнгийн зарцуулалт, үр дүнг шалгасан гүйцэтгэлийн аудитаар алдаа зөрчил илрээгүй, батлагдсан төсвийг зориулалтын дагуу зарцуулсан байна гэж дүгнэсэн болно.

Цагдаагийн ерөнхий газрын 2015 оны санхүүгийн нэгтгэсэн тайлан болон харьяа байгууллагуудын 2015 оны санхүүгийн тайлан, төсвийн гүйцэтгэлд хийсэн аудитын шалгалтаар өгөгдсөн зөвлөмжийн хэрэгжилтийг хангуулах талаар тодорхой ажлуудыг зохион байгуулж, биелэлтийг тооцож ажилласнаар зөвлөмж 97,9 %, төлбөрийн акт 100 %, албан шаардлага 97,5 %-ийн биелэлттэй байна.

 ЦАГДААГИЙН ЕРӨНХИЙ ГАЗРЫН

 САНХҮҮ, ХАНГАМЖИЙН ГАЗАР.